Steven Kavuma

Category:Articles with hCards
Steven Kavuma munnayuganda omulamuzi era eyali omumyuka wa Ssabalamuzi wa Uganda. Yalondebwa mu kifo ekyo nga 5 Ogwokusatu 2015.https://web.archive.org/web/20150402172830/http://www.newvision.co.ug/news/665528-who-is-deputy-cj-kavuma.html Okuva mu Gwokuna 2013 okutuusa mu Gwokusatu 2015, yaweereza nga Ssabalamuzi wa Uganda, ng'atadde ku bbali ekifo ekyamuweebwa Pulezidenti wa Uganda ekya ssabalamuzi ow'obwenkanya mu kkooti enkulu. Wabula okusinzira ku ngeri eby'amateeka bya Uganda gyebizimbiddwamu, omumyuka wa Ssabalamuzi tabeera mmemba wa Kkooti ensukkulumu mu Uganda, wabula mmemba Kkooti ejjulilwamu eya Uganda.

 Ebimukwatako n'emisomo gye 
Yazaalibwa mu masekkati ga Uganda nga 28 Ogwomwenda 1947.http://www.monitor.co.ug/News/National/Judiciary-Justice-Kavuma-age-Public-Service/688334-4111828-5g14cuz/index.html Yasoma amateeka mu ssetendekero wa Makerere University, Yunivasite ya Uganda esinga obunene n'obukadde, nga yatikkirwa Diguli esooka u mateeka eya Bachelor of Laws. Era alina Dipuloma mu by'amateeka eya Diploma in Legal practice, okuva ku ttendekero lya Law Development Centre mu Kampala, ekibuga ekikulu ekya Uganda era ekisinga obunene.

 Emirimu gye 
Ku ntandikwa y'emyaka gya 2000, Steven Kavuma yaweerezako nga Minisita omubeezi ow'ebyokwerinda. Yalondebwa okwegata ku Kkooti enkulu oluvanyuma lw'okulonda kw'eggwanga okwa 2006. Benjamin Odoki bweyava mu ku bwa ssabalamuzi, Omulamuzi Kavuma yalondebwa nga Ssabalamuzi, okuva mu Gwokuna 2013 okutuusa mu Gwokusatu 2015.

 Laba na bino 

 Alfonse Owiny-Dollo
 Essiga eddamuzi erya Uganda
 Paalamenti ya Uganda
 Kabinenti ya Uganda

 Ebijuliziddwamu 

 Ebijuliziddwamu eby'ebweru wa Wikipediya 

 Uganda Law Society Contest Kavuma’s New Post